Opštinski Sud U Somboru
Sombor
Tužioci :
1 ) RADOMIR RISTIĆ iz Beograda , ul. Lajoša Zilahija 5
2 ) DRAGOMIR RISTIĆ iz Beograda , ul. Lajoša Zilahija 5
oba zastupana od strane Stefana Kramera , advokata iz Novog Sada , po punomoćju priloženom uz tužbu
Tuženik : PERIĆ MILAN iz Sombora , ul. Maršala Tita 35
Vrednost spora : 500 dinara
Tužba Radi Predaje Nekretnina U Posed
I. Tužioci su suvlasnici sa po ¼ prava svojine na nekretnini – poslovno stambenoj zgradi na sprat ležećoj na k. č. 7/35 u ulici M. Tita 62 u Somboru i nosioci prava trajnog korišćenja na k. č. 7/35 ( kućište ) površine 2,10 ara , sve upisano u zk.ul. br. 4707 k. o. Sombor .
Tužioci su takođe nosioci prava trajnog korišćenja sa po ½ na nekretninama k. č. 7/33 - dvorište i kućište – površine 2,25 ara , k. č. 7/129 – oranica – površine 1,76 ara , k. č. 7/142 – dvorište – površine 66 m2 , k. č. 7/144 – trafostanica – površine 8 m2 , k. č. 7/145 – dvorište – površine 27 m2 , k. č. 7/146 – dvorište – površine 24 m2 , sve upisano u zk.ul. br. 4746 k. o. Sombor .
Dokaz :
- zemljišnoknjižni izvadak izdat od Opštinskog suda u Somboru Nar. br. 1046/01 od 11. aprila 2001. g.
- zemljišnoknjižni izvadak izdat od Opštinskog suda u Somboru Nar. br. 1045/01 od 11. aprila 2001. g.
II.
Nekretnine u privatnom vlasništvu tužilaca , navedene pod I ove tužbe , bespravno drži tuženik i koristi ih protivno zakonu i volji vlasnika .
On ne plaća vlasnicima kiriju i do sada se oglušio na sve usmene i pismene zahteve vlasnika da napusti predmetne nekretnine i vrati ih u posed vlasnika , ovde tužilaca .
Radi se o nekretninama , posebno petosobnom stanu površine 150 m2 , koje se nalaze u najužem centru grada , čijim korišćenjem tuženik protivpravno stiče veliku imovinsku korist , dok tužioci zbog nekorišćenja svoje imovine neosnovano trpe materijalnu i nematerijalnu štetu .
Tuženik nema bilo kakva , na zakonu ili validnom ugovoru zasnovana , stvarna , obligaciona , stanarska ili kakva druga prava na nekretninama iz tač. I ove tužbe .
On bespravno koristi predmetne nekretnine tužilaca od smrti svoje majke Boroš Marije , umrle 4. aprila 1999. godine u Somboru , supruge pok. Boroš Matije iz Sombora , koji je bivši očuh ovde tuženog Perić Milana .
Međutim , to ni u kom slučaju ne umanjuje protivpravnost stanja u kome se on nalazi niti utiče na legitimitet tužilaca da putem suda traže zaštitu svojih državinskih prava i povraćaj državine na sopstvenoj imovini .
Otac tužilaca sada pok. Mirko Ristić zaključio je 20. februara 1966. godine sa sada pok. Boroš Matijom Ugovor o zakupu dela stana u kući u Somboru , ul. M. Tita 35 , koja je bila u vlasništvu Mirka Ristića .
Ugovor je zaključen na godinu dana , počev od 1. marta 1966. godine , i sa otkaznim rokom od dva meseca .
Po isteku navedenog roka Mirko Ristić je obavestio Boroš Matiju da mu otkazuje dalji zakup zahtevajući njegovo iseljenje , na šta se ovaj oglušio .
Potom je Mirko Ristić pokrenuo postupak pred Opštinskim sudom u Somboru za iseljenje Boroš Matije koji je prestao da plaća zakupninu i taj sudski postupak je godinama opstruisan od tužene strane i kao takav ostao nezavršen u arhivi tog suda .
Dokaz :
- ugovor o zakupu zaključen u Somboru 20. 02. 1966. g.
III.
Polazeći od navedenog , a imajući u vidu da zbog neažurnosti do sada postupajućih organa tužioci godinama nisu mogli da uđu u posed svojih nekretnina , iz kojih tuženi ne želi dobrovoljno da izađe , da se radi o pravno čistoj situaciji i notornim činjenicama ( nesporno pravo vlasništva tužilaca i nepostojanje bilo kakvog državinskog osnova na strani tuženog ) , te da svako odugovlačenje povećava štetu na strani tužilaca , predlažemo da taj sud , kao nadležan u smislu člana 56. Zakona o parničnom postupku , što efikasnije sprovede postupak u ovoj stvari , da izvede predložene i druge potrebne dokaze i donese Presudu
Usvaja se tužbeni zahtev pa se nalaže tuženom Perić Milanu iz Sombora da isprazni i slobodan od lica i stvari preda u posed vlasnicima Dragomiru Ristiću i Radomiru Ristiću iz Beograda , petosoban stan na I spratu poslovno-stambene zgrade koja se nalazi na k. č. 7/35 , upisana u zk.ul. br. 4707 k. o. Sombor sa suvlasničkim delom po 1/4 , kao i nekretnine označene sa k. č. 7/33 - dvorište i kućište – površine 2,25 ara , k. č. 7/129 – oranica – površine 1,76 ara , k. č. 7/142 – dvorište – površine 66 m2 , k. č. 7/144 – trafostanica – površine 8 m2 , k. č. 7/145 – dvorište – površine 27 m2 , k. č. 7/146 – dvorište – površine 24 m2 , sve upisano u zk.ul. br. 4746 k. o. Sombor , sa pravom korišćenja po 1/2 , sve u ulici M. Tita 35 , u Somboru , u roku od 15 dana po prijemu ove odluke , pod pretnjom prinudnog izvršenja .
Obavezuje se tuženik da tužiocima nadoknadi troškove ovog sudskog postupka , u iznosu koji sud utvrdi , u roku od 15 dana po prijemu ove sudske odluke , pod pretnjom prinudnog izvršenja .
u Somboru , 17. septembra 2003. g.
Tužioci ,
Radomir Ristić
Dragomir Ristić